stanford-oval/wikipedia huggingface dataset:
Meijerialan Ammattilaiset MVL

| Meijerialan Ammattilaiset MVL |
| --- | --- |

Perustettu:  1945
Toimiala:  Meijerialan erikoiskoulutettujen ja teknisten toimihenkilöiden ammattijärjestö.
Kotipaikka:  Helsinki
Jäsenmäärä:  noin 3000
toiminnanjohtaja:  Markku Salomaa
Puheenjohtaja:  Johanna Kaihua
Jäsenlehti:  Maitotalous
Aiheesta muualla
www.mvl.fi
Infobox OKNimi-testi OK: 
Meijerialan Ammattilaiset MVL on suomalainen ammattijärjestö. Järjestö on perustettu vuonna 1945 ja sen jäsenistön muodostavat meijeriteollisuudessa työskentelevät erikoiskoulutetut työntekijät sekä tekniset toimihenkilöt. Meijerialan Ammattilaisten jäseniä työskentelee maidonjalostusteollisuudessa esimerkiksi meijeristeinä, meijeriteknikkoina, meijeri-insinööreinä, laborantteina sekä koneteknikkoina. MVL neuvottelee Elintarviketeollisuusliitto ETL:n kanssa meijerialan palkoista ja työehdoista. MVL on STTK:n jäsen.
Historia

Meijerialan Ammattilaiset MVL perustettiin 27. toukokuuta 1945 Tampereella nimellä Meijeriammattiväen Yhdistys. Vuonna 1948 yhdistyksen nimi muutettiin Meijeriväen Liitoksi. Ensimmäisen meijerialaa koskevan palkkasopimuksen liitto solmi työnantajaosapuolen kanssa vuonna 1951. Samana vuonna ilmestyi ensimmäisen kerran myös liiton jäsenlehti Maitotalous. Vuonna 1968 perustettiin liiton jäsenistön työttömyysturvaa hoitamaan Meijeriväen työttömyyskassa. Vuonna 1972 Meijeriväen Liitto liittyy keskusjärjestö STTK:hon. Samana vuonna liitto antoi myös historiansa ensimmäisen lakkovaroituksen. Sitkeiden neuvotteluiden ansiosta lakko onnistuttiin välttämään ainoastaan muutama tunti ennen sen alkamista. Nykyisen nimensä Meijerialan Ammattilaiset MVL yhdistys sai vuoden 2004 sääntöuudistuksen yhteydessä.
Muuta

Ammatillisen edunvalvonnan ja työehtosopimusneuvotteluiden lisäksi MVL järjestää jäsenilleen laajaa loma- ja vapaa-ajantoimintaa. Paikallistasolla toiminnasta vastaa 13 alueyhdistystä. Alueyhdistyksen lisäksi MVL:n piirissä toimii opiskelijayhdistykset Hämeen ammattikorkeakoulun meijeri-insinööriopiskelijoita ja Hämeen ammatti-instituutin meijeristiopiskelijoita varten sekä oma eläkeläisryhmä. Jäsenistön vapaa-ajan, lomanvieton ja matkailun edistämiseksi MVL Lomat Oy ylläpitää lomahuoneistoja, jotka ovat jäsenistön käytettävissä.
Aiheesta muualla

Meijerialan Ammattilaiset MVL STTK:n sivuilla (Arkistoitu – Internet Archive)
MVL Facebookissa
Metsästäjä ja talvinen taistelu

| Metsästäjä ja talvinen taistelu> The Huntsman: Winter's War |
| --- | --- |

Ohjaaja:  Cedric Nicolas-Troyan
Käsikirjoittaja:   Evan Spiliotopoulos  Craig Mazin 
Tuottaja:  Joe Roth
Säveltäjä:  James Newton Howard
Kuvaaja:  Phedon Papamichael
Leikkaaja:  Conrad Buff IV
Pukusuunnittelija:  Colleen Atwood
Pääosat:   Chris Hemsworth  Charlize Theron  Jessica Chastain  Emily Blunt  Nick Frost  Bob Brydon  Sam Claflin 
Valmistustiedot
Valmistusmaa:  Yhdysvallat
Tuotantoyhtiö:   Roth Films  Universal Pictures 
Levittäjä:  Universal Studios UIP-Dunafilm
Ensi-ilta:  2016
Kesto:  114 min
Alkuperäiskieli:  englanti
Edeltäjä:  Lumikki ja metsästäjä
Aiheesta muualla
IMDb 
Elonet
AllMovie
Infobox OKNimi-testi OK: 
Metsästäjä ja talvinen taistelu (The Huntsman: Winter’s War) on vuonna 2016 ensi-iltansa saanut elokuva, joka on esiosa ja jatko vuoden 2012 Lumikki ja metsästäjä -elokuvalle.
Rooleissa

| 0 | 1 | 2 |
| --- | --- | --- |
|  Chris Hemsworth  | … |  Metsästäjä    |
|  Conrad Khan  | … |  Eric nuorena   |
|  Charlize Theron  | … |  Ravenna     |
|  Emily Blunt  | … |  Freya   |
|  Nick Frost  | … |  Nion   |
|  Sam Claflin  | … |  William   |
|  Rob Brydon  | … |  Gryff   |
|  Jessica Chastain  | … |  Sara   |
|  Niamh Walter  | … |  Sara nuorena   |
|  Sheridan Smith  | … |  Bromwyn   |
|  Alexandra Roach  | … |  Doreena   |
|  Sope Dirisu  | … |  Tull   |
|  Sophie Cookson  | … |  Pippa   |
|  Sam Hazeldine  | … |  Liefr   |
|  Colin Morgan  | … |  Andrew   |
|  Robert Portal  | … |  kuningas, Ravennan puoliso   |
|  Fred Tatasciore  | … |  peili (ääni)   |
|  Madeleine Worrall  | … |  Ericin äiti    |
|  Liam Neeson  | … |  kertoja   |
Vastaanotto

Tv-maailma-lehdessä 2024 Pertti Avola piti elokuvan suurimpana ansiona visuaalista näyttävyyttä ja antoi kolme tähteä viidestä.
Aiheesta muualla

Metsästäjä ja talvinen taistelu Internet Movie Databasessa (englanniksi)
Famurewa, Jimi: The Huntsman: Winter's War Review Empire.  4.4.2016. Viitattu 8.7.2021. (englanniksi)
Lodge, Guy: Film Review: ‘The Huntsman: Winter’s War’ Variety.  4.4.2016. Viitattu 8.7.2021. (englanniksi)
Microsoft-tili

Microsoft-tili (ennen Microsoft Passport, .NET Passport, Microsoft Passport Network, ja Windows Live ID) on Microsoftin useisiin tuotteisiin vaadittava käyttäjätunnus. Microsoft-tilillä pääsee kirjautumaan sisään esimerkiksi Windowsiin, Officeen sekä useisiin muihin palveluihin. Windows Live ID -tunnus on tarkemmin sanottuna rekisteröitymisessä luotu sähköpostiosoite ja käyttäjän luoma salasana.
Microsoft-tilin luominen

Microsoft-tili on ilmainen tunnus, jonka luominen on mahdollista Microsoftin muiden palveluiden yhteydessä. Tunnusta luodessa on ilmoitettava kuvavarmennuskoodi, joka sisältää tiettyjä numeroita ja kirjaimia, jotka on ilmoitettava oikeassa koossa ja järjestyksessä.
Rekisteröityessä luotavaa osoitetta varten on eräitä vaatimuksia. Sähköpostiosoitteen etuliitteen voi päättää itse, mutta esimerkiksi sanan "Microsoft" käyttö on estetty. Myös muun kuin outlook.com -tai hotmail.com päätteisen Microsoft-tilin luominen on mahdollista käyttäen erillisen sähköpostipalveluntarjoajan sähköpostia.
Meidän poikamme merellä

| Meidän poikamme merellä |
| --- | --- |

Ohjaaja:  Erkki Karu
Käsikirjoittaja:  Erkki Karu
Tuottaja:  Erkki Karu
Säveltäjä:  Georg Malmstén
Kuvaaja:  Theodor Luts
Leikkaaja:  Erkki Karu
Lavastaja:  Armas Fredman
Koreografi:  Alexander Saxelin
Pääosat:  Georg Malmstén Kati Aspelin Aku Käyhkö Jaakko Korhonen
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  12. helmikuuta 1933
Kesto:  109 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Meidän poikamme merellä on vuonna 1933 ensi-iltaan tullut Erkki Karun ohjaama suomalainen elokuva, joka on ensimmäinen Suomessa tehty musikaalielokuva. Se on puolidokumentaarinen elokuva, joka seuraa laivaston päivärutiineja sekä esittelee yleisölle Merivoimien uudet panssarilaivat ja sukellusveneet. Elokuvan pääosissa ovat Georg Malmstén ja Kati Aspelin. Siinä kuullaan muun muassa Malmsténin suosituimpiin levytyksiin kuuluva valssi "Leila".
Meidän poikamme merellä on vuonna 1929 valmistuneen elokuvan Meidän poikamme itsenäinen jatko-osa. Trilogian seuraava osa Meidän poikamme ilmassa – me maassa valmistui 1934. Elokuvaa kuvattiin muun muassa Helsingin Merikasarmilla, Tammisaaressa, tykkivene Uudellamaalla, panssarilaiva Väinämöisellä, sukellusvene Iku-Tursolla sekä koululaiva Suomen Joutsenella. Sisäkuvaukset on tehty Helsingissä Vironkadun studiolla.
Kesällä 1932 tehdyt kuvaukset kytkeytyvät vuotta myöhemmin paljastuneeseen suureen vakoilujuttuun, sillä kuvauksissa olivat mukana yleisesikuntaupseeri Vilho Pentikäinen ja ”johtaja Heinosena” hänen seurassaan kulkenut Einar Vähä, jotka olivat Neuvostoliiton värväämiä vakoojia.
Näyttelijät

| 0 | 1 | 2 |
| --- | --- | --- |
|  Georg Malmstén  | … |  Pekka Kuusisto, res. ylikersantti   |
|  Kati Aspelin  | … |  Koiviston kartanon Leila, sairaanhoitajatar   |
|  Aku Käyhkö  | … |  lääkäri Väre   |
|  Jaakko Korhonen  | … |  sukellusveneen päällikkö, kapteeniluutnantti   |
|  Iivari Kainulainen  | … |  pursimies Ville Pirske   |
|  Väinö Söderholm  | … |  Iiska, reservin aliupseeri   |
|  Reino Wolanen  | … |  2. reservin aliupseeri   |
|  Unto Salminen  | … |  res. kersantti Salminen   |
|  Aino Niska  | … |  Manta   |
|  Sven Lundevall  | … |  orkesterin jäsen, viulu   |
|  Robert von Essen  | … |  orkesterin jäsen, piano   |
|  Eugen Malmstén  | … |  orkesterin jäsen, trumpetti, harmonikka   |
|  Alexander Wittenberg  | … |  orkesterin jäsen, saxofoni   |
|  Torsten Melander  | … |  orkesterin jäsen, pasuuna   |
|  Sven Grönholm  | … |  orkesterin jäsen, rummut   |
|  B. Wittenberg  | … |  orkesterin jäsen, viulu   |
|  B. Törnström  | … |  orkesterin jäsen, saksofoni   |
|  G. Gröndahl  | … |  orkesterin jäsen, trumpetti   |
|  Aimo Andersson  | … |  orkesterin jäsen, trumpetti   |
|  T. Andersson  | … |  orkesterin jäsen, basso   |
|  Viljo Vesterinen  | … |  orkesterin jäsen, harmonikka   |
|  Eero Eloranta  | … |  avustava lääkäri   |
|  Jaana Ylhä  | … |  sotilaskotinainen   |
|  Helge Pahlman  | … |  virttä laulava reserviläinen   |
|  Evert Ekman  | … |  komentajakapteeni Evert Ekman   |
|  Kalle Kärkkäinen  | … |  luutnantti Kalle Kärkkäinen, adjutantti   |
|  Gunnar Bärlund  | … |  kurssijuhlan yleisöä   |
|  Laila Richter  | … |  kurssijuhlan yleisöä   |
|  Rauni Veivo  | … |  kurssijuhlan yleisöä   |
|  Margit Tirkkonen  | … |  tanssijatar   |
|  Sulo Enkiö  | … |  tanssija   |
Aiheesta muualla

"Meidän poikamme merellä". Uusi kotimainen täysäänielokuva, Helsingin Sanomat Viikkoliite, 12.02.1933, nro 7, s. 3, Kansalliskirjaston digitaaliset aineistot
Metsästysseurue

| Metsästysseurue> The Shooting Party |
| --- | --- |

Ohjaaja:  Alan Bridges
Käsikirjoittaja:  Julian Bond
Perustuu:  Isabel Colegaten romaaniin (1980)
Tuottaja:  Geoffrey Reeve
Säveltäjä:  John Scott
Valmistustiedot
Valmistusmaa:  Yhdistynyt kuningaskunta
Ensi-ilta:  1985
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Metsästysseurue (The Shooting Party) on Alan Bridgesin ohjaama brittiläinen draamaelokuva vuodelta 1985. Se perustuu Isabel Colegaten romaaniin (1980), jonka pohjalta käsikirjoituksen laati Julian Bond. Pääosia näyttelevät James Mason, Edward Fox ja John Gielgud. London Critics Circle nimesi James Masonin roolinsa perusteella Vuoden näyttelijäksi, mutta Mason kuoli 1984 ennen elokuvan ensi-iltaa.
Juoni

Ensimmäisen maailmansodan alla yläluokan ihmiset kokoontuvat fasaaninmetsästykseen englantilaiseen maalaiskartanoon Derbyshiressä. Kartanon omistaja sir Randolph Nettelby (Mason) on kutsunut taloonsa hyvin erilaista väkeä, liberaaleista konservatiiveihin, nuorista keski-ikäisiin.
Vastaanotto ja jälkimaine

Julian Bond sai Bafta-palkintoehdokkuuden käsikirjoituksestaan.
The New York Timesin kriitikot valitsivat Metsästysseurueen vuonna 2004 yhdeksi kaikkien aikojen tuhannesta parhaasta elokuvasta maailmassa.
Helsingin Sanomien televisiosivulla Mikael Fränti kutsui ohjaajaa ”köyhän miehen Joseph Loseyksi”, joka on Colegaten romaanin sovituksessa selvästi tavoitellut Renoirin Pelin sääntöjen tunnelmaa, mutta jäänyt siitä hyvin kauaksi. Fränti piti elokuvaa kylmänä ja kuivakkaana.
Aiheesta muualla

Ebert, Roger: The Shooting Party RogerEbert.com.  23.9.1985. Viitattu 5.4.2021. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Shooting Party
Käännös suomeksi
Micropterus

| Micropterus |
| --- | --- |
 Isobassi (Micropterus salmoides)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Aurinkoahvenet Centrarchidae
Suku::  Micropterus  Lacepède, 1802
Katso myös
   Micropterus Wikispeciesissä   Micropterus Commonsissa 
Infobox OKNimi-testi OK: 
Micropterus on Percoidei-alalahkoon ja aurinkoahvenien heimoon (Centrarchidae) kuuluva kalasuku.
Lajit

Sukuun kuuluu yhdeksän lajia.
Micropterus cataractae Williams & Burgess, 1999
Micropterus coosae Hubbs & Bailey, 1940
Micropterus dolomieu Lacépède, 1802 - Pikkubassi
Micropterus floridanus (Lesueur, 1822)
Micropterus henshalli Hubbs & Bailey, 1940
Micropterus notius Bailey & Hubbs, 1949
Micropterus punctulatus (Rafinesque, 1819)
Micropterus salmoides (Lacépède, 1802) - Isobassi
Micropterus treculii (Vaillant & Bocourt, 1874)
Mekh

Mekh mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mekh
Mekanoreseptori

Mekanoreseptorit ovat aistinreseptoreita jotka ottavat vastaan mekaanisia ärsykkeitä, kuten värähdyksiä, ilman ja veden virtauksia. Nämä aistimet ovat usein sijoittuneet ympäri eläimen ruumista. Mekanoreseptoreita on mm. isoissa verisuonissa, sisäkorvassa ja lihaksissa. Niveljalkaisilla reseptorit ovat keskittyneet tuntokarvoihin, joita on erityisen tiheässä jaloissa ja tuntosarvissa, mutta myös muualla hyönteisen ruumiissa.
Masjid Omar Kampong Melaka

| Masjid Omar Kampong Melaka |
| --- | --- |

Perustiedot
Sijainti:  Keng Cheow Street, Singapore
Koordinaatit:  1°17′16″N, 103°50′39″E
Rakennustyyppi:  moskeija
Arkkitehtuuri
Rakennuttaja:  Syed Omar bin Ali Aljunied
Valmistumisvuosi:  1820
Kapasiteetti:  500
Infobox OKNimi-testi OK: 
Masjid Omar Kampong Melaka on Singaporen vanhin moskeija. Alkuperäinen rakennettiin vuonna 1820, joskin rakennusta on myöhemmin uudistettu. Alkuperäisen moskeijan rahoitti vauras liikemies Syed Omar bin Ali Aljunied.
Rakennus

Masjid Omar Kampong Melaka sijaitsee Singaporen Keng Cheow Street -tiellä. Vieressä sijaitsee Singaporen työvoimaministeriön rakennus. Nykyinen moskeijarakennus on rakennettu tiilistä. Vuonna 1982 moskeijaan lisätiin hallinnollinen rakennus ja myöhemmin on lisätty myös opiskelutiloja ja naisten rukoustila. Moskeijan minareetti on peräisin vuodelta 1985 ja se käsittää kupolikaton. Moskkejassa on tilat 500 henkilölle.
Moskeijan ympäristö on pääosin kiinalaisten asuttamaa. Sen käyttäjät ovat etenkin lähistön toimistojen työntekijöitä.
Historia

Masjid Omar Kampong Melaka on Singaporen vanhin moskeija. Sen rakennuttaminen liittyi Singaporen brittiläisen siirtokunnan perustaja Stamford Rafflesin kaupunkisuunnitelmaan, johon kuului muslimien käyttöön luovutettu tontti, jolle moskeija rakennettiin. Alkuperäisen vuonna 1820 rakennetun puisen moskeijan rakenteamisen rahoitti Singaporeen asettunut arabiliikemies Syed Omar bin Ali Aljunied, joka haudattiin myöhemmin moskeijalle. Moskeijaa käyttivat paitsi muslimisiirtolaiset, mutta myös paikalliset malaijit ja jawi-peranakanit. Nykyinen tiilinen moskeijarakennus valmistui vanhan puisen tilalle vuonna 1855.
Moskeija sijaitsee keskellä muuten pääsääntöisesti kiinalaisten  asuttamaa aluetta. Moskeija säästyi kuitenkin rotumellakoilta vuonna 1964. Moskeija julistettiin vuonna 2001 historialliseksi kohteeksi.
Moskeija ja sen minareetti.
Matti Nieminen

Matti Kai Kalevi Nieminen (s. 27. helmikuuta 1952 Helsinki) on suomalainen korkeushyppääjä. Hän ylitti ensimmäisenä suomalaisena ulkoradoilla 220 cm. Hän edusti huippuvuosinaan Vantaan Salamoita. Hänen pituutensa on 181 cm.
Nieminen voitti Kalevan kisoissa Suomen-mestaruuden vuonna 1979 ja saavutti SM-hopeaa vuonna 1977. Sisäradoilla hän saavutti SM-hopeaa vuosina 1978 ja 1979 sekä SM-pronssia vuonna 1976. Hän edusti Suomea seitsemässä ulkoratojen ja yhdessä sisäratojen maaottelussa. Ennätyksensä ja silloisen Suomen-ennätyksen 220 cm hän teki Helsingissä 3. kesäkuuta 1979. Toistamiseen hän ylitti tuon korkeuden Helsingissä pidetyissä Kalevan kisoissa 12. elokuuta 1979.
Niemisen huippu-ura päättyi loukkaantumiseen. Hänen sääri- ja pohjeluunsa katkesivat harjoitusleirillä Espanjassa toukokuussa 1980. Myöhemmin hän on kilpaillut veteraanisarjoissa. Hän on myös valmentanut korkeushyppääjiä, muun muassa Toni Huikuria ja Samuli Erikssonia.
Mekatroniikka

Mekatroniikka on melko uusi tieteenala, jossa yhdistyvät mekaaniset laitteet, konetekniikka; esimerkiksi hydrauliikka ja pneumatiikka, sekä sähkötekniikka tai elektroniikka.
Mekatroniikka syntyi 1980-luvulla servo-ohjausten ja teollisuusrobottien kehittyessä. Elektroniikan koon pienentyessä tuli mahdolliseksi hajauttaa ohjaustekniikan älykkyyttä komponenttitasolle, jolloin ohjaustekniikka ja konetekniset ratkaisut tulivat kiinteämmin yhdeksi paketiksi. Robotiikka on mekatroniikan osa, joka keskittyy pelkästään robottien mekaniikkaan, ohjaustekniikkaan ja käyttösovelluksiin. Mekatroniikkaan luetaan usein sisältyviksi myös älykkäät anturit, joissa on mukana mikroprosessoreita mittaustiedon analysoimiseksi ja kommunikoimiseksi ulkopuolisten laitteiden kanssa.
Esimerkkejä mekatronisista laitteista:
metsäharvesteri
pullonpalautusautomaatti
tulostin
Miguel Romano Gómez

Miguel Romano Gómez (s. 21. tammikuuta 1959 El Paso, Texas, Yhdysvallat) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 26. toukokuuta 1985 ja nimitettiin sen vihkipiispaksi sekä Vagalin titulaaripiispaksi 18. maaliskuuta 2000. Piispaksi vihkiminen seurasi 9. huhtikuuta. Pääkonsekraattorina toimi Juan Sandoval Íñiguez, jota avustivat Javier Navarro Rodríguez, Jacinto Guerrero Torres ja José Guadalupe Martín Rábago.
Meidän pitää puhua

| Meidän pitää puhua |
| --- | --- |
Tyyli:  draama
Kestoaika:  4–8 minuuttia
Pääosissa:   Oona Airola  Leo Honkonen  Tomi Alatalo  Kimi Vilkkula  Aleksi Holkko 
Alkuperämaa:   Suomi
Verkko:  Yle Areena, Yle TV2
Julkaistu:  5. joulukuuta 2018
Jaksoja:  5
Tuotanto
Tuottaja(t):  Johanna Reen
Ohjaaja(t):   Kaisa Alenius  Pasi Räsänen 
Käsikirjoittaja(t):   Kaisa Alenius  Pasi Räsänen 
Leikkaaja(t):  Pasi Räsänen
Kuvaaja(t):  Niina Mattus
Tuotantoyhtiö(t):  Yle Asia, tiede ja terveys
Aiheesta muualla
Virallinen sivusto
IMDb
Meidän pitää puhua on suomalainen viisiosainen draamasarja, jossa Oona Airola näyttelee viiden erilaisen naisen kokemat erotarinat. Yle keräsi joulukuussa 2017 suomalaisten erotarinoita, joiden pohjalta sarja käsikirjoitettiin.
Kaikki sarjan jaksot julkaistiin Yle Areenassa 5. joulukuuta 2018. Televisiossa ne esitetään Yle TV2:lla 15. joulukuuta 2018.
Rooleissa

| 0 | 1 | 2 |
| --- | --- | --- |
|  Oona Airola  | … |  Satu, Sanna, Salla, Riia, Mari   |
|  Leo Honkonen  | … |  Ilpo   |
|  Tomi Alatalo  | … |  Samuli   |
|  Kimi Vilkkula  | … |  Henri   |
|  Aleksi Holkko  | … |  Alex   |
|  Alvas Kiukas  | … |  Sadun poika   |
|  Teemu Kutvonen  | … |  naapurin mies   |
Jaksot

| Jakso | Nimi | Ikäraja |
| --- | --- | --- |
| 1 | Se ei puhu mulle enää koskaan |  |
| 2 | Rakasta mua |  |
| 3 | Ei se siitä |   |
| 4 | Ne ei tiedä |    |
| 5 | Maailma ei ole täällä |  |
Aiheesta muualla

Meidän pitää puhua Yle Areenassa
Metsästäjä Marsista
Muissa medioissa > DC Extended Universe

Metsästäjä Marsista esiintyy DC Extended Universen elokuvissa, naamioituneena ihmiseksi nimeltä Calvin Swanwick, näyttelijänään Harry Lennix.
Kenraaliluutnantti Swanwick esiintyi elokuvassa Man of Steel, jossa hän kuulusteli armeijalle antautunutta Teräsmiestä, Kenraali Zod oli hyökännyt Maahan. Teräsmiehen antauduttua ensin Zodille, mutta sitten taisteltua Zodin sotilaita vastaan Smallvillessä, Swanwick uskoo, ettei Teräsmies ole uhka. Zodin kuoleman jälkeen Swanwick nimitetään uudeksi puolustusministeriksi ja hän yrittää tarkkailla satelliittien avulla Teräsmiehen liikkeitä, mutta Teräsmies tuhoaa satelliitin ja vakuuttaa, ettei ikinä kääntyisi ihmiskuntaa vastaan.
Elokuvassa Batman v Superman: Dawn of Justice Lois Lane pyysi Swanwickin apua selvittääkseen yksityiskohtia Nairomin tapahtumista. Vaikka Swanwick aluksi vastusteli, hän myöntyi kertomaan Loisille, että Nairomissa käytetyt aseet olivat LexCorpin valmistamia. Myöhemmin, Lex Luthorin usutettua Tuomiopäivä hyökkäämään Teräsmiehen kimppuun, Yhdysvaltain presidentti käski Swanwickia ampumaan ohjuksen taistelualueelle. Ohjus kuitenkin teki Tuomiopäivästä vain voimakkaamman. Swanwick nähtiin lopuksi Teräsmiehen hautajaisissa, Teräsmiehen uhrattua itsensä Tuomiopäivän tappamiseksi.
Swanwickin todellinen henkilöllisyys J'onn J'onzzina oli alun perin tarkoitus paljastaa elokuvassa Justice League , mutta kohtaus leikattiin pois.
Elokuvan ohjaajan versiossa, Zack Snyder’s Justice League, paljastettiin, että Lois Lanen luona Metropoliksessa käynyt Martha Kent oli oikeasti naamioitunut J'onn J'onzz ja samalla paljastui, että kenraali Swanwick oli todellisuudessa myös vain yksi hänen valeasuistaan. Elokuvan lopussa J'onn vieraili Bruce Waynen luona, kiittäen häntä Oikeuden Puolustajien perustamisesta ja varoittaen Darkseidin aikomuksista hyökätä Maahan vielä kolmannenkin kerran.
Muissa medioissa > Televisiossa > Justice League of America

David Ogden Stiers esitti hahmoa vuonna 1997 pilottijaksoon jääneessä Justice League of Americassa.
Muissa medioissa > Televisiossa > Smallville

Metsästäjä Marsista esiintyy Smallville televisiosarjassa, jossa häntä esittää Phil Morris. Tämä versio on Jor-Elin vanha ystävä, joka tuli maan päälle tarkkailemaan Kal-Eliä ja auttamaan häntä tarvittaessa. Menetettyään voimansa sarjan kahdeksannella kaudella J'onn liittyy Metropolisin poliisilaitokseen ennen kuin Tohtori Kohtalo auttaa häntä palauttamaan voimansa sarjan yhdeksännellä kaudella.
Muissa medioissa > Televisiossa > Supergirl

Metsästäjä Marsista esiintyy Supergirl televisiosarjassa, jossa häntä esittää David Harewood. Tämä versio asui maan päällä 50 vuotta muukalaispakolaisena, toimii Hank Henshawin varjolla, joka ilmeisesti kuoli epäonnistuneessa tappamisyrityksessä, ja hänestä tuli Extranormal Operations -osaston (DEO) johtaja. Vaikka J'onzz joutui lopulta paljastamaan henkilöllisyytensä, hän käyttää edelleen Henshawin muotoa helpottaakseen ihmisten välistä vuorovaikutusta.
Muissa medioissa > Televisiossa > The Flash

Metsästäjä Marsista esiintyy The Flash sarjan jaksossa "Duet" ja crossover-jaksossa "Crisis on Infinite Earths". Häntä esitti sarjassa David Harewood.
Muissa medioissa > Animaatiossa > Justice League

Metsästäjä Marsista esiintyi animaatiosarjoissa Justice League ja Justice League Unlimited, joissa häntä ääninäytteli Carl Lumbly. Sarjassa hän toimii laajennetun liigan tehtäväkoordinaattorina heidän Vartiotornissaan kahden ensimmäisen kauden ajan ennen kuin hän poistuu väliaikaisesti Liigasta kolmannella kaudella tutkiakseen Maata. "Destroyer"-sarjan finaalin jälkeen hän asettui asumaan Kiinaan, meni naimisiin ihmisnaisen kanssa ja kertoi hänelle totuuden elämästään ennen kuin hän liittyy takaisin Liigaan torjuakseen Darkseidin hyökkäyksen.
Muissa medioissa > Animaatiossa > The Batman

Dorian Harewood ääninäytteli Marsilaista vuosina 2007–2008 Batman-animaatiosarjassa. Hän esiintyi sarjan 5. tuotantokaudella, jossa hän tuli varoittamaan Batmania ulkoavaruudesta tulevasta uhkasta. Batman ei aluksi luottanut häneen, mutta teki lopulta yhteistyötä juuri ennen kuin muukalaisolennot valtasivat Gotham Cityn. Marsilainen auttoi Batmania kukistamaan olennot ja pelastamaan maapallon. Myöhemmin hän esitteli Batmanin muille sankareille (Salamalle, Haukkamiehelle ja Vihreälle Nuolelle), jotka olivat osana Oikeuden Puolustajia Marsilaisen kanssa. Sittemmin sarjan kaksiosaisessa päätösjaksossa hän oli mukana auttamassa Batmania muiden sankareiden ohella pelastamaan maailman uudelta muukalaishyökkäykseltä.
Muissa medioissa > Animaatiossa > Young Justice

Metsästäjä Marsista esiintyi animaatiosarjassa Young Justice, jossa häntä ääninäytteli Kevin Michael Richardson. Sarjassa hän oli Oikeuden Puolustajien jäsen ja Miss Martianin setä.
Muissa medioissa > Animaatiossa > Justice League Action

Metsästäjä Marsista esiintyi animaatiosarjassa Justice League Action, jossa häntä ääninäytteli Crispin Freeman.